 Ogun robbery: Ọlọpàá ní àwọn afurasí adigunjalè náà ló ń ṣe ọṣẹ ní Abeokuta Osisẹ alarina fun ileesẹ ọlọpaa ipinlẹ Ogun, Abimbola Oyeyemi lo kede aseyọri yii ninu atẹjade kan to fisita lọjọ Aje. Oyeyemi ni awọn eeyan lo ta ikọ ọlọpaa to n gbogun tiwa idigunjale SARS lolobo nipa irinsi awọn afurasi naa ati ibuba wọn to wa lagbegbe Odeda. Àwọn iròyin tì ẹ leè ní ìfẹ síí: Ni kete ti wọn ta awọn ọlọpaa SARS lolobo ni wọn ya bo adugbo naa, ti ọwọ si tẹ afurasi adigunjale mẹrin. Ọrọ ti wọn sọ si lo jẹ ki ọwọ tẹ babalawo ti wọn lo jẹ baba isalẹ wọn, to maa n ro wọn lagbara nigba kuugba ti wọn ba n lọ sisẹ idigunjale, tabi gba ọmọ ẹgbẹ tuntun sagbo wọn. Hepatitis: A kò leè kóo nípa dídìmọ ara ẹni Alarina ọlọpaa fikun pe lara awọn ohun ti wọn gba lọwọ awọn adigunjale naa ni ibọn agbelẹrọ labẹle, aake, ọbẹ meji ati oniruuru oogun abẹnu gọngọ. O wa fikun pe Kọmisana ọlọpaa fun ipinlẹ Ogun, Edward Ajogun ti pasẹ pe ki wọn se ẹkunrẹrẹ iwadii nipa awọn afurasi naa. Géndé ọkùnrin mẹta gba ìdájọ ikú fún ẹsùn ìdigunjalè lỌṣun Gende ọkunrin mẹta ti gba idajọ iku nipa yiyẹ igi fun wọn nile ẹjọ giga kan ni ipinlẹ Ọṣun. Onidajọ Jide Falola ti ile ẹjọ giga naa to wa ni ilu Ikirun sọ pe awọn mẹtẹẹta, Nuhu Jimoh, Ndubisi David ati Aderibigbe Oluwaseun, jẹbi ẹsun jija banki mẹta lole nilu Ikirun lọdun 2016. Awọn ọkunrin naa ni wọn sọ pe wọn wa lara ikọ adigunjale to fi nnkan abugbamu fọ ilẹkun awọn banki mẹta ọhun, ki wọn o to ja wọn lole. Ṣugbọn, ọrọ bẹyin yọ fun wọn nigba ti awọn ọlọpaa dena de wọn, ki wọn o maa ba ri owo ti wọn jiko gbe lọ. Iroyin sọ pe ọpọlọpọ araalu ati ọlọpaa meji lo padanu ẹmi wọn lasiko ti awọn adigunjale naa ati awọn ọlọpaa kọju ija ibọn sira wọn. Ẹsun mẹta to ni i ṣe pẹlu ole jija, ipaniyan ati nini nkan ija oloro lọna aitọ ni wọn fi kan wọn. Bakan naa ni a gbọ pe ibọn ọlọpaa ran diẹ lara awọn adigunjale naa lọ sọrun, ti awọn yooku wọn si salọ. Onidajọ Falola dajọ pe ki wọn o yẹgi fun awọn mẹtẹẹta titi ti ẹmi yoo fi bọ lẹnu wọn, to si tun paṣẹ pe ki awọn ibọn ti ileeṣẹ ọlọpaa gba lọwọ wọn o di ti ileeṣẹ ọlọpaa, ki owo ti wọn gba lọwọ wọn o si di ti ijọba ipinlẹ Ọṣun. : Babalawo kan ati awọn afurasi adigunjale marun miran, to maa n da awọn eeyan agbegbe Osiele nilu Abeokuta riboribo, ni ọwọ palaba wọn ti segi. 